title: Padomes Lēmums (KĀDP) 2017/1418 (2017. gada 4. augusts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               4.8.2017

               LV

               Eiropas Savienības Oficiālais Vēstnesis

               LI 203/5

         PADOMES LĒMUMS (KĀDP) 2017/1418
   (2017. gada 4. augusts),
   ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tā 3. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 17. martā pieņēma Lēmumu 2014/145/KĀDP.

               (2)

               Kā daļu no Savienības neatzīšanas politikas attiecībā uz Krimas un Sevastopoles nelikumīgo aneksiju Padome ir aizliegusi piegādāt svarīgas iekārtas infrastruktūras projektu izveidei, iegādei vai attīstībai Krimā un Sevastopolē svarīgās nozarēs, tostarp enerģētikas nozarē.

               (3)

               No Krievijas ir piegādātas gāzes turbīnas, kas ir būtisks elements jaunu elektrostaciju izveidei Krimā, un tādējādi ir pārkāpti līguma noteikumi par turbīnu sākotnējo pārdošanu Krievijai no uzņēmuma, kas veic uzņēmējdarbību Savienībā.

               (4)

               Minēto elektrostaciju mērķis ir izveidot neatkarīgu elektroapgādi Krimai un Sevastopolei, tādējādi atbalstot to atdalīšanu no Ukrainas un graujot Ukrainas teritoriālo integritāti, suverenitāti un neatkarību. Turklāt minētā darbība grauj Savienības politiku neatzīt Krimas un Sevastopoles nelikumīgo aneksiju.

               (5)

               Ņemot vērā iepriekšminēto, tādu personu, vienību un struktūru sarakstā, kurām piemēro ierobežojošus pasākumus, kā izklāstīts Lēmuma 2014/145/KĀDP pielikumā, būtu jāiekļauj papildu personas, vienības un struktūras.

               (6)

               Attiecīgi būtu jāgroza Lēmuma 2014/145/KĀDP pielikums,

         IR PIEŅĒMUSI ŠO LĒMUMU.
   1. pants
   Šā lēmuma pielikumā uzskaitītās personas un vienības pievieno sarakstam, kas iekļauts Lēmuma 2014/145/KĀDP pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2017. gada 4. augustā

            Padomes vārdā –

            priekšsēdētājs

         M. MAASIKAS

      (1)  OV L 78, 17.3.2014., 16. lpp.

      PIELIKUMS

         1. pantā minēto personu un vienību saraksts

      I.   Personas

                  Vārds

                  Identifikācijas informācija

                  Pamatojums

                  Sarakstā iekļaušanas datums

                  158.

                     Andrey Vladimirovich CHEREZOV (TSCHERESOW)

                     Черезов, Андрей Владимирович

                  Krievijas Federācijas enerģētikas ministra vietnieks
                  Dzimšanas datums: 12.10.1967.
                  Dzimšanas vieta: Salair, Kemerovskaya Oblast

                  Ir līdzatbildīgs par lēmumu Siemens Gas Turbine Technologies OOO piegādātās gāzes turbīnas nodot OAO VO Technopromexport uzstādīšanai Krimā. Šis lēmums veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tas grauj Ukrainas teritoriālo integritāti, suverenitāti un neatkarību.

                  4.8.2017.

                  159.

                     Evgeniy Petrovich GRABCHAK

                     Грабчак, Евгений Петрович

                  Krievijas Federācijas Enerģētikas ministrijas departamenta vadītājs
                  Dzimšanas datums: 18.7.1981.
                  Dzimšanas vieta: Ust-Labinsk, Krasnodar Region

                  Krievijas Federācijas Enerģētikas ministrijā ir atbildīgs par elektroenerģētikas projektu attīstīšanu Krimā. Šie projekti veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tie grauj Ukrainas teritoriālo integritāti, suverenitāti un neatkarību.

                  4.8.2017.

                  160.

                     Sergey Anatolevich TOPOR-GILKA

                     Топор-Гилка, Сергей Анатольевич

                     OAO “VO TPE” ģenerāldirektors līdz tās maksātnespējas pasludināšanai, OOO “VO TPE” ģenerāldirektors.
                  Dzimšanas datums: 17.2.1970.

                  Būdams OOO “VO TPE” ģenerāldirektors, viņš vadīja sarunas ar Siemens Gas Turbine Technologies OOO par gāzes turbīnu iegādi un piegādi elektrostacijai Tamaņā, Krasnodaras reģionā, Krievijas Federācijā. Viņš bija atbildīgs par gāzes turbīnu nodošanu Krimai. Šī rīcība veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tā grauj Ukrainas teritoriālo integritāti, suverenitāti un neatkarību.

                  4.8.2017.

            II.   Vienības

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  38.

                     OAO “VO Technopromexport” (OAO “VO TPE”)

                  jeb atklātā akciju sabiedrība “Foreign Economic Association”“Technopromexport”

                     Открытое акционерное общество Внешнеэкономическое объединение Технопромэкспорт

                  Adrese: 119019, Moscow, Novyi Arbat str., 15, building 2

                  Reģistrācijas datums: 27.7.1992.
                  Valsts reģistrācijas numurs: 1067746244026
                  Nodokļu maksātāja reģistrācijas numurs: 7705713236

                     OAO “VO TPE” bija noslēgusi līgumu ar Siemens Gas Turbine Technologies OOO un iegādājās gāzes turbīnas, kuras, kā tika paziņots, bija paredzētas elektrostacijai Tamaņā, Krasnodaras reģionā, Krievijas Federācijā, un kā līgumslēdzēja tā bija atbildīga par gāzes turbīnu nodošanu OOO “VO TPE”, kura savukārt nodeva tās uzstādīšanai Krimā. Šī rīcība veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tā grauj Ukrainas teritoriālo integritāti, suverenitāti un neatkarību.

                  4.8.2017.

                  39.

                     OOO “VO Technopromexport” (OOO “VO TPE”)

                  jeb sabiedrība ar ierobežotu atbildību“Foreign Economic Association”“Technopromexport”

                     Общество с ограниченной ответственностью “Внешнеэкономическое объединение Технопромэкспорт”

                  Adrese: 119019, Moscow, Novyi Arbat str., 15, building 2

                  Reģistrācijas datums: 8.5.2014.
                  Valsts reģistrācijas numurs: 1147746527279
                  Nodokļu maksātāja reģistrācijas numurs: 7704863782e

                  Pašreizējā īpašniece gāzes turbīnām, kuras Siemens Gas Turbine Technologies OOO sākotnēji piegādāja OAO “VO TPE”. OOO “VO TPE” nodeva gāzes turbīnas uzstādīšanai Krimā. Šī rīcība veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tā grauj Ukrainas teritoriālo integritāti, suverenitāti un neatkarību.

                  4.8.2017.

                  40.

                     ZAO Interavtomatika (IA)

                  jeb ЗАО “Интеравтоматика”, CJSC “Interavtomatika”

                  Adrese: 115280,Moscow, Avtozavodskaya st., 14,

                  Reģistrācijas datums: 31.1.1994.
                  Valsts reģistrācijas numurs: 1037739044111
                  Nodokļu maksātāja reģistrācijas numurs: 7725056162

                  Sabiedrība, kas specializējusies elektrostaciju vadības un komunikāciju sistēmās; ir noslēgusi līgumus par projektiem, kas saistīti ar elektrostaciju būvniecību un gāzes turbīnu uzstādīšanu Sevastopolē un Simferopolē. Šī rīcība veicina neatkarīgas energoapgādes izveidi Krimai un Sevastopolei, kas ļauj atbalstīt to atdalīšanu no Ukrainas, un tā grauj Ukrainas teritoriālo integritāti, suverenitāti un neatkarību.

                  4.8.2017.


title: 2008/573/EK: Padomes Lēmums ( 2008. gada 8. jūlijs ), ar ko ieceļ amatā Reģionu komitejas locekli un komitejas locekļa aizstājēju no Latvijas

text:
               11.7.2008

               LV

               Eiropas Savienības Oficiālais Vēstnesis

               L 183/36

      PADOMES LĒMUMS

   (2008. gada 8. jūlijs),
   ar ko ieceļ amatā Reģionu komitejas locekli un komitejas locekļa aizstājēju no Latvijas
   (2008/573/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Latvijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Edgara ZALĀNA kunga pilnvaru laika beigšanās ir atbrīvojusies Reģionu komitejas locekļa vieta. Pēc Indras RASSAS kundzes iecelšanas par Reģionu komitejas locekli ir atbrīvojusies komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek ieceltas šādas personas:

               a)

               komitejas loceklis:

                           —

                           Indras RASAS kundze, Chairwoman of Saldus District Municipality and Chairwoman of Nīgrandes Local Municipality;

                     un

               b)

               komitejas locekļa aizstājējs:

                           —

                           Jāņa RAŠČEVSKA kungs, Chairman of Jēkabpils District Municipality and Chairman of Saukas Local Municipality.

         2. pants
   Šis lēmums stājas spēkā tā pieņemšanas dienā.

      Briselē, 2008. gada 8. jūlijā

            Padomes vārdā —

            priekšsēdētāja

         C. LAGARDE

      (1)  OV L 56, 25.2.2006., 75. lpp.


title: 2010/450/CFSP: Padomes Lēmums 2010/450/KĀDP ( 2010. gada 11. augusts ), ar ko ieceļ Eiropas Savienības īpašo pārstāvi Sudānā

text:
               12.8.2010

               LV

               Eiropas Savienības Oficiālais Vēstnesis

               L 211/42

         PADOMES LĒMUMS 2010/450/KĀDP
   (2010. gada 11. augusts),
   ar ko ieceļ Eiropas Savienības īpašo pārstāvi Sudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2005. gada 18. jūlijā pieņēma Vienoto rīcību 2005/556/KĀDP (1), ar ko iecēla Eiropas Savienības īpašo pārstāvi (turpmāk “ESĪP”) Sudānā.

               (2)

                  Rosalind MARSDEN kundze būtu jāieceļ par ESĪP Sudānā laikposmam no 2010. gada 1. septembra līdz 2011. gada 31. augustam. Tomēr ESĪP pilnvaras var beigties agrāk, ja Padome pieņemtu tādu lēmumu pēc Savienības Augstā pārstāvja ārlietās un drošības politikas jautājumos (turpmāk “AP”) priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.

               (3)

               ESĪP īstenos savas pilnvaras situācijā, kas var pasliktināties un varētu kaitēt Līguma 21. pantā izklāstīto kopējās ārpolitikas un drošības politikas mērķu sasniegšanai,

         IR PIEŅĒMUSI ŠO LĒMUMU.
   1. pants
   Iecelšana
   Ar šo Rosalind MARSDEN kundze tiek iecelta par ESĪP Sudānā laikposmam no 2010. gada 1. septembra līdz 2011. gada 31. augustam. ESĪP pilnvaras var beigties agrāk, ja Padome pieņemtu tādu lēmumu pēc AP priekšlikuma, kad būtu stājies spēkā lēmums, ar ko izveido Eiropas Ārējās darbības dienestu.
   2. pants
   Politikas mērķi
   ESĪP pilnvaru pamatā ir Eiropas Savienības (turpmāk “ES” vai “Savienība”) politikas mērķi attiecībā uz Sudānu, proti, lai – strādājot kopā ar Sudānas pusēm, Āfrikas Savienību (ĀS) un Apvienoto Nāciju Organizāciju (ANO), kā arī citām valsts, reģionālām un starptautiskām ieinteresētajām personām – nodrošinātu mierīgu pārejas posmu saskaņā ar Vispārējo miera nolīgumu (VMN), tostarp 2011. gada janvārī rīkojot uzticamus referendumus par Abjeju un par Dienvidsudānas pašnoteikšanos. Tas ietver aktīvu atbalstu pilnīgai un savlaicīgai VMN īstenošanai, kā arī pasākumiem pēc referenduma, atbalstu iestāžu veidošanai un stabilitātes, drošības un attīstības veicināšanu Dienvidsudānā neatkarīgi no pašnoteikšanās referenduma iznākuma, drošības uzlabošanu un Dārfūras konflikta politiskā risinājuma veicināšanu, atbalstot tiesiskumu, samierināšanos un cilvēktiesību ievērošanu, tostarp pilnīgu sadarbību ar Starptautisko Krimināltiesu un humānās palīdzības piekļuvi visā Sudānā.
   3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               uzturēt sakarus ar Sudānas valdību, Dienvidsudānas valdību, Dārfūras bruņotajām kustībām un citām Sudānas pusēm, kā arī ar pilsonisko sabiedrību un nevalstiskajām organizācijām, kā arī cieši sadarboties ar ĀS un ANO, lai sasniegtu Savienības politikas mērķus;

               b)

               veicināt konsekventu starptautisku pieeju attiecībā uz Sudānu, uzturot ciešus sakarus ar ĀS, it īpaši ar ĀS Augsta līmeņa īstenošanas darba grupu Sudānai (AUHIP), ANO, tostarp ciešas un regulāras konsultācijas ar ANO misiju Sudānā (UNMIS) un ar ĀS un ANO kopīgo misiju Dārfūrā (UNAMID), Starptautisko Attīstības aģentūru (IGAD), Arābu valstu līgu (LAS), kā arī ar reģionālām un citām nozīmīgām iesaistītajām pusēm, arī ar ASV īpašo sūtni;

               c)

               piedalīties Starptautiskā konsultatīvā foruma darbā ar mērķi saskaņot starptautiskos centienus attiecībā uz Sudānu;

               d)

               uzturēt regulārus augsta līmeņa politiskus sakarus ar IGAD un galvenajām reģionālajām iesaistītajām pusēm, ņemot vērā notikumu turpmāko attīstību, īstenojot VMN, un to ietekmi uz Sudānas integrāciju reģionā, lai aktīvi sadarbotos ar reģiona valstīm un ietekmīgākajām Āfrikas valstīm ar mērķi stiprināt vienprātību attiecībā uz VMN īstenošanu, tostarp cieņu pret referenduma par Dienvidsudānas pašnoteikšanos iznākumu;

               e)

               atbalstīt ANO un ĀS kopīgā starpnieka un Augsta līmeņa īstenošanas darba grupas Sudānai darbu saistībā ar starptautiskiem centieniem panākt stabilu miera līgumu Dārfūrai un cieši sekot sarunu procesam, ko, inter alia, veicina Kataras, Ēģiptes, Lībijas valdības un citas puses;

               f)

               attiecībā uz cīņu pret nesodāmību Sudānā un uz cilvēktiesību, tostarp bērnu un sieviešu tiesību, ievērošanu sekot līdzi situācijai un uzturēt regulārus sakarus ar Sudānas iestādēm, Starptautiskās Krimināltiesas prokurora biroju, ĀS un ANO, jo īpaši ar Augstā komisāra cilvēktiesību jautājumos biroju un cilvēktiesību novērotājiem, kas darbojas reģionā;

               g)

               kad vien iespējams, pārstāvēt Savienību VMN Pārbaudes un novērtēšanas komisijā;

               h)

               neskarot ES vēlēšanu novērošanas misiju neatkarību, cieši iesaistīties jebkādu turpmāku vēlēšanu novērošanas misiju sagatavošanā un izvēršanā Sudānā un veicināt ierosināto pasākumu īstenošanu; un

               i)

               aktīvi iesaistīties turpmākas ES stratēģijas un iesaistīšanās izstrādē pēc tam, kad būs beidzies VMN termiņš, kā arī sekmēt konstruktīvas attiecības starp Hartūmu un Džubu neatkarīgi no referenduma iznākuma.

         2.   Īstenojot savas pilnvaras, ESĪP, inter alia:

               a)

               dod padomu un ziņo par ES nostāju definēšanu starptautiskos forumos, lai aktīvi veicinātu un stiprinātu konsekventu ES politikas pieeju Sudānai;

               b)

               pārrauga visas Savienības darbības un cieši sadarbojas ar Savienības delegāciju Hartūmā un Savienības delegāciju ĀS Adisabebā;

               c)

               atbalsta politisko procesu un darbības, kas saistītas ar VMN īstenošanu, un sarunas par to, kas darāms laikposmā pēc referenduma, kā arī centienus iestāžu veidošanas jomā Dienvidsudānā;

               d)

               dod ieguldījumu ES politikas īstenošanā saistībā ar ANO Drošības padomes Rezolūcijām (ANO DPR) 1325 (2000) un 1820 (2008) par sievietēm, mieru un drošību, tostarp novērojot un ziņojot par notikumiem šajā jomā; un

               e)

               seko līdzi un ziņo par Sudānas pušu atbilstību attiecīgajām ANO DPR, jo īpaši ANO DPR 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010).

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (turpmāk “PDK”) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 31. augustam ir EUR 1 820 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar savām pilnvarām un atbilstīgajiem pieejamiem finanšu līdzekļiem ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis un Savienības iestādes var ierosināt personāla norīkošanu darbā pie ESĪP. Atalgojumu personālam, ko kāda dalībvalsts vai Savienības iestāde norīko darbā pie ESĪP, maksā attiecīgā dalībvalsts vai Savienības iestāde. Darbā pie ESĪP var nosūtīt arī ekspertus, ko dalībvalstis ir norīkojušas darbā uz Padomes Ģenerālsekretariātu. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas valsts vai nosūtītājas Savienības iestādes administratīvā pakļautībā, un tas veic savus pienākumus un rīkojas ESĪP pilnvaru interesēs.
   4.   ESĪP birojus izveido Hartūmā un Džubā, un tajos ir politiskais padomnieks un nepieciešamais administratīvais un materiāltehniskā atbalsta personāls. Atbilstīgi 3. pantā izklāstītajām ESĪP pilnvarām izveido apakšnodaļas arī Dārfūrā, ja Hartūmas un Džubas biroji nespēj nodrošināt visu vajadzīgo atbalstu ESĪP personālam, kas izvietots Dārfūras reģionā.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa personāla locekļu misijas veikšanai un sekmīgai norisei, attiecīgi vienojas ar uzņēmēju pusi/uzņēmējām pusēm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   Klasificētas ES informācijas drošība
   ESĪP un viņa komandas locekļi ievēro drošības principus un minimālos standartus, kas ir noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (2), jo īpaši rīkojoties ar klasificētu ES informāciju.
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, ka ESĪP var piekļūt jebkurai atbilstīgai informācijai.
   2.   Savienības delegācija un/vai dalībvalstis attiecīgos gadījumos nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar savām pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa viņa tiešā pakļautībā esošā personāla drošībai, jo īpaši:

               a)

               izstrādājot konkrētai misijai drošības plānu, kura pamatā ir Padomes Ģenerālsekretariāta norādes, ietverot tai pielāgotus fiziskus, organizatoriskus un procesuālus drošības pasākumus, reglamentējot personāla drošu pārvietošanos uz misijas teritoriju un drošu pārvietošanos tajā, kā arī drošības pārkāpumu novēršanu un plānus ārkārtas situācijām un misijas evakuācijai;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgās drošības apmācībās, kuru pamatā ir riska klasifikācija, ko misijas teritorijai piešķīris Padomes Ģenerālsekretariāts;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar starpposma ziņojumiem un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Pārskata ziņojumi
   1.   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus arī Ārlietu padomei.
   2.   ESĪP regulāri ziņo PDK par situāciju Dārfūrā un par vispārējo situāciju Sudānā.
   12. pants
   Koordinācija
   1.   ESĪP veicina vispārēju Savienības politisko koordināciju. Viņš palīdz nodrošināt, lai visi Savienības instrumenti misijas norises vietā būtu saskaņoti Savienības politisko mērķu sasniegšanai. ESĪP darbības koordinē ar Komisijas darbībām, kā arī ar tām darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem, tostarp Hartūmā un Adisabebā, un ar dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Pārskatīšana
   Šā lēmuma īstenošanu un saderību ar citām Savienības darbībām reģionā regulāri pārskata. ESĪP 2011. gada februāra beigās iesniedz AP, Padomei un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2010. gada 11. augustā

            Padomes vārdā –

            priekšsēdētājs

         S. VANACKERE

      (1)  OV L 188, 20.7.2005., 43. lpp.

      (2)  OV L 101, 11.4.2001., 1. lpp.


title: Eiropas Parlamenta Lēmums (ES) 2016/1484 (2016. gada 28. aprīlis) par astotā, devītā, desmitā un vienpadsmitā Eiropas Attīstības fonda 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/163

         EIROPAS PARLAMENTA LĒMUMS (ES) 2016/1484
   (2016. gada 28. aprīlis)
   par astotā, devītā, desmitā un vienpadsmitā Eiropas Attīstības fonda 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā astotā, devītā, desmitā un vienpadsmitā Eiropas Attīstības fonda finanšu pārskatus un ieņēmumu un izdevumu pārskatus par 2014. finanšu gadu (COM(2015) 379 – C8-0248/2015),

               —

               ņemot vērā finanšu informāciju par Eiropas Attīstības fondu (COM(2015) 295),

               —

               ņemot vērā Revīzijas palātas pārskatu par darbībām, ko finansē no 8., 9., 10. un 11. Eiropas Attīstības fonda (EAF) 2014. finanšu gadā, ar Komisijas atbildēm (1),

               —

               ņemot vērā deklarāciju (2) par pārskatu ticamību un par pakārtoto darījumu likumību un pareizību, ko Revīzijas palāta ir sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumus attiecībā uz Komisijas atbrīvošanu no atbildības par Eiropas Attīstības fondu darbību īstenošanu 2014. finanšu gadā (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 – C8-0039/2016),

               —

               ņemot vērā Komisijas ziņojumu par turpmāko rīcību saistībā ar 2013. finanšu gada budžeta izpildes apstiprināšanu (COM(2015) 505) un Komisijas dienestu darba dokumentus, kas tam pievienoti (SWD(2015) 194 un SWD(2015) 195),

               —

               ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (3) un grozīts 2010. gada 22. jūnijā Vagadugu (Burkinafaso) (4),

               —

               ņemot vērā Padomes 2013. gada 25. novembra Lēmumu 2013/755/ES par aizjūras zemju un teritoriju asociāciju ar Eiropas Savienību (“Lēmums par aizjūras asociāciju”) (5),

               —

               ņemot vērā 33. pantu Iekšējā nolīgumā, ko 1995. gada 20. decembrī noslēdza dalībvalstu valdību pārstāvji, tiekoties Padomē, par Kopienas atbalsta finansēšanu un pārvaldību saskaņā ar Otro finanšu protokolu, kurš pievienots Ceturtajai ĀKK un EK konvencijai (6),

               —

               ņemot vērā 32. pantu Iekšējā nolīgumā, ko 2000. gada 18. septembrī noslēdza dalībvalstu valdību pārstāvji, tiekoties Padomē, par Kopienas atbalsta finansēšanu un pārvaldību saskaņā ar Finanšu protokolu, kurš pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu partnerattiecību nolīgumam, kas noslēgts 2000. gada 23. jūnijā Kotonū (Beninā), un par finansiāla atbalsta piešķiršanu tām aizjūras zemēm un teritorijām, uz kurām attiecas EK līguma ceturtā daļa (7),

               —

               ņemot vērā 11. pantu Iekšējā nolīgumā, ko 2006. gada 17. jūlijā noslēdza dalībvalstu valdību pārstāvji, tiekoties Padomē, par Kopienas atbalsta finansēšanu saskaņā ar daudzgadu finanšu shēmu laikposmam no 2008. līdz 2013. gadam atbilstoši ĀKK un EK Partnerattiecību nolīgumam un par finansiāla atbalsta piešķiršanu tām aizjūras zemēm un teritorijām, uz kurām attiecas EK līguma ceturtā daļa (8),

               —

               ņemot vērā 11. pantu Iekšējā nolīgumā, ko 2013. gada 24. un 26. jūnijā noslēdza Eiropas Savienības dalībvalstu valdību pārstāvji, tiekoties Padomē, par Eiropas Savienības atbalsta finansēšanu saskaņā ar daudzgadu finanšu shēmu laikposmam no 2014. līdz 2020. gadam atbilstoši ĀKK un EK Partnerattiecību nolīgumam un par finansiāla atbalsta piešķiršanu tām aizjūras zemēm un teritorijām, uz kurām attiecas EK līguma ceturtā daļa (9),

               —

               ņemot vērā Līguma par Eiropas Savienības darbību 319. pantu,

               —

               ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstoši Ceturtajai ĀKK un EK konvencijai (10),

               —

               ņemot vērā 119. pantu 2003. gada 27. marta Finanšu regulā, ko piemēro 9. Eiropas Attīstības fondam (11),

               —

               ņemot vērā 50. pantu Padomes 2008. gada 18. februāra Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (12),

               —

               ņemot vērā 48. pantu Padomes 2015. gada 2. marta Regulā (ES) 2015/323 par finanšu regulu, ko piemēro 11. Eiropas Attīstības fondam (13),

               —

               ņemot vērā Reglamenta 93. pantu, 94. panta trešo ievilkumu un V pielikumu,

               —

               ņemot vērā Budžeta kontroles komitejas ziņojumu un Attīstības komitejas atzinumu (A8-0137/2016),

               1.

               sniedz Komisijai apstiprinājumu par astotā, devītā, desmitā un vienpadsmitā Eiropas Attīstības fonda 2014. finanšu gada budžeta izpildi;

               2.

               uzdod priekšsēdētājam šo lēmumu nosūtīt Padomei, Komisijai, Revīzijas palātai un Eiropas Investīciju bankai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 373, 10.11.2015., 289. lpp.

      (2)  OV C 379, 13.11.2015., 124. lpp.

      (3)  OV L 317, 15.12.2000., 3. lpp.

      (4)  OV L 287, 4.11.2010., 3. lpp.

      (5)  OV L 344, 19.12.2013., 1. lpp.

      (6)  OV L 156, 29.5.1998., 108. lpp.

      (7)  OV L 317, 15.12.2000., 355. lpp.

      (8)  OV L 247, 9.9.2006., 32. lpp.

      (9)  OV L 210, 6.8.2013., 1. lpp.

      (10)  OV L 191, 7.7.1998., 53. lpp.

      (11)  OV L 83, 1.4.2003., 1. lpp.

      (12)  OV L 78, 19.3.2008., 1. lpp.

      (13)  OV L 58, 3.3.2015., 17. lpp.


title: Padomes Lēmums (1993. gada 16. decembris) par Privātu autotransporta līdzekļu pagaidu ievešanas muitas konvencijas apstiprināšanu un akceptu, kas piešķirts Apvienoto Nāciju Organizācijas 1993. gada 2. jūlija rezolūcijai par muitas karnešu un CPD karnešu piemērojamību privātiem autotransporta līdzekļiem

text:
Svarīgs juridisks paziņojums

|

31994D0110

Oficiālais Vēstnesis L 056 , 26/02/1994 Lpp. 0001 - 0002 Speciālizdevums somu valodā: Nodaļa 2 Sējums 11 Lpp. 0043  Speciālizdevums zviedru valodā: Nodaļa 2 Sējums 11 Lpp. 0043

		Padomes Lēmums(1993. gada 16. decembris)par Privātu autotransporta līdzekļu pagaidu ievešanas muitas konvencijas apstiprināšanu un akceptu, kas piešķirts Apvienoto Nāciju Organizācijas 1993. gada 2. jūlija rezolūcijai par muitas karnešu un CPD karnešu piemērojamību privātiem autotransporta līdzekļiem(94/110/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punktu,ņemot vērā Komisijas priekšlikumu,tā kā Apvienoto Nāciju Organizācijā apspriestā un 1954. gada 4. jūnijā Ņujorkā parakstītā Privātu autotransporta līdzekļu pagaidu ievešanas muitas konvencija aptver nosacījumus un procedūras privātu autotransporta līdzekļu pagaidu ievešanai kā Kopienas muitas teritorijā, tā trešo valstu muitas teritorijās un ir muitas līgums, kas varētu sekmēt starptautisko tirdzniecību;tā kā saskaņā ar 34. panta 1.bis punktu Konvencijai var pievienoties reģionālās ekonomiskās integrācijas organizācijas;tā kā turklāt visas Kopienas dalībvalstis, izņemot Grieķiju, ir Konvencijas līgumslēdzējas puses;tā kā Apvienoto Nāciju Organizācijas ģenerālsekretariātā ir jādeponē pievienošanās dokuments, lai Kopiena varētu kļūt par līgumslēdzēju pusi;tā kā pašreizējie Kopienas noteikumi attiecībā uz privātu autotransporta līdzekļu pagaidu ievešanu atbilst noteikumiem Konvencijā un tāpēc nav vajadzības pēc iebildumiem attiecībā uz Konvenciju;tā kā ir pareizi apstiprināt Konvenciju;tā kā tajā pašā laikā būtu jāakceptē Apvienoto Nāciju Organizācijas 1993. gada 2. jūlija rezolūcija par muitas karnešu un CPD karnešu piemērojamību privātiem autotransporta līdzekļiem,IR PIEŅĒMUSI ŠĀDU LĒMUMU.1. pants1. Ar šo Kopienas vārdā tiek apstiprināta Privātu autotransporta līdzekļu pagaidu ievešanas muitas konvencija.Konvencijas teksts ir I pielikumā.2. Ar šo Kopienas vārdā tiek akceptēta Apvienoto Nāciju Organizācijas 1993. gada 2. jūlija rezolūcija par muitas karnešu un CPD karnešu piemērojamību privātiem autotransporta līdzekļiem, ievērojot nosacījumus, kas izvirzīti šī lēmuma II pielikumā.2. pants1. Ar šo Padomes priekšsēdētājs ir pilnvarots izraudzīt personu, kas būtu tiesīga Kopienas vārdā deponēt dokumentu par pievienošanos Konvencijai.2. Pilnvarotā persona informē Apvienoto Nāciju Organizācijas ģenerālsekretāru par rezolūcijas akceptu.3. Ar šo Komisija ir pilnvarota pēc apspriešanās ar dalībvalstīm un 1. punktā minētā pievienošanās dokumenta deponēšanas nosūtīt Apvienoto Nāciju Organizācijas ģenerālsekretāram informāciju, kas paredzēta Konvencijas 34. panta 1. bis punktā.Briselē, 1993. gada 16. decembrīPadomes vārdā —priekšsēdētājsR. Urbain--------------------------------------------------


title: Padomes Lēmums (ES) 2015/2288 (2015. gada 30. novembris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam, pirmo maksājumu 2016. gadam un provizorisku un nesaistošu prognozi attiecībā uz gaidāmajām gada iemaksu summām 2018. un 2019. gadam

text:
               9.12.2015

               LV

               Eiropas Savienības Oficiālais Vēstnesis

               L 323/8

         PADOMES LĒMUMS (ES) 2015/2288
   (2015. gada 30. novembris)
   par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2017. gadam, iemaksas summu 2016. gadam, pirmo maksājumu 2016. gadam un provizorisku un nesaistošu prognozi attiecībā uz gaidāmajām gada iemaksu summām 2018. un 2019. gadam
   EIROPAS SAVIENĪBAS PADOME,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (1) (“Iekšējais nolīgums”), un jo īpaši tā 7. pantu,
   ņemot vērā Padomes Regulu (ES) 2015/323 (2015. gada 2. marts) par finanšu regulu, ko piemēro 11. Eiropas Attīstības fondam (2) (“11. EAF finanšu regula”), un jo īpaši tās 21. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar 11. EAF finanšu regulas 21.–24. pantā noteikto procedūru Komisijai ir jāiesniedz priekšlikums, ar ko precizē dalībvalstu maksimālo gada iemaksu summu 2017. gadam, iemaksas summu 2016. gadam, 2016. gadam paredzētās iemaksas pirmo daļu un provizorisku un nesaistošu prognozi attiecībā uz iemaksām 2018. un 2019. gadam.

               (2)

               Saskaņā ar 11. EAF finanšu regulas 52. pantu Eiropas Investīciju banka (EIB) nosūtīja Komisijai atjauninātās saistību un maksājumu aplēses par tās pārvaldītajiem instrumentiem.

               (3)

               11. EAF finanšu regulas 22. panta 1. punktā ir noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tādējādi aicinājums veikt iemaksu būtu jāsniedz saskaņā ar 10. EAF.

               (4)

               Padome 2014. gada 10. novembrī pieņēma lēmumu, ar ko dalībvalstu EAF iemaksu gada maksimālā summa 2016. gadam Komisijai noteikta EUR 3 350 000 000 apmērā un EIB – EUR 250 000 000 apmērā.

               (5)

               Saskaņā ar Padomes Lēmuma 2013/759/ES (3) 1. panta otro daļu pēc 11. EAF Iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi jāsamazina. Šie samazinājumi ietekmēs dalībvalstu 2015., 2016. un 2017. gada iemaksas atbilstoši katras dalībvalsts izvēlētajam koriģējošajam risinājumam,

         IR PIEŅĒMUSI ŠO LĒMUMU.
   1. pants
   Dalībvalstu EAF iemaksu gada maksimālā summa 2017. gadam Komisijai ar šo tiek noteikta EUR 3 850 000 000 apmērā un EIB – EUR 150 000 000 apmērā.
   2. pants
   Dalībvalstu EAF iemaksu gada summa 2016. gadam ar šo tiek noteikta EUR 3 600 000 000 apmērā. To sadala EUR 3 450 000 000 Komisijai un EUR 150 000 000 EIB.
   3. pants
   Atsevišķās EAF iemaksas, ko dalībvalstis veic Komisijai un EIB kā iemaksas pirmo daļu par 2016. gadu, ir norādītas šā lēmuma pielikumā.
   Šo iemaksu maksājumus var apvienot ar korekcijām, kas izriet no to līdzekļu samazinājuma, kas piešķirti saskaņā ar Lēmumu 2013/759/ES atbilstoši korekciju plānam, ko katra dalībvalsts paziņojusi Komisijai 2015. gada iemaksas trešās daļas pieņemšanas brīdī.
   4. pants
   Provizoriska prognoze attiecībā uz gaidāmo iemaksu gada summu 2018. gadam ar šo tiek noteikta EUR 4 150 000 000 Komisijai un EUR 250 000 000 EIB un 2019. gadam – EUR 4 150 000 000 Komisijai un EUR 300 000 000 EIB.
   5. pants
   Šis lēmums stājas spēkā tā pieņemšanas dienā.

      Briselē, 2015. gada 30. novembrī

            Padomes vārdā –

            priekšsēdētājs

         É. SCHNEIDER

      (1)  OV L 210, 6.8.2013., 1. lpp.

      (2)  OV L 58, 3.3.2015., 17. lpp.

      (3)  Padomes Lēmums 2013/759/ES (2013. gada 12. decembris) attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds (OV L 335, 14.12.2013., 48. lpp.).

      PIELIKUMS

                  DALĪBVALSTIS

                  10. EAF sadalījums %

                  1. daļa, 2016. gads

                  samaksāta EIB 10. EAF

                  samaksāta Komisijai 10. EAF

                  Kopā

                  AUSTRIJA

                  2,41

                  0,00

                  42 175 000,00

                  42 175 000,00

                  BEĻĢIJA

                  3,53

                  0,00

                  61 775 000,00

                  61 775 000,00

                  BULGĀRIJA

                  0,14

                  0,00

                  2 450 000,00

                  2 450 000,00

                  KIPRA

                  0,09

                  0,00

                  1 575 000,00

                  1 575 000,00

                  ČEHIJAS REPUBLIKA

                  0,51

                  0,00

                  8 925 000,00

                  8 925 000,00

                  DĀNIJA

                  2,00

                  0,00

                  35 000 000,00

                  35 000 000,00

                  IGAUNIJA

                  0,05

                  0,00

                  875 000,00

                  875 000,00

                  SOMIJA

                  1,47

                  0,00

                  25 725 000,00

                  25 725 000,00

                  FRANCIJA

                  19,55

                  0,00

                  342 125 000,00

                  342 125 000,00

                  VĀCIJA

                  20,50

                  0,00

                  358 750 000,00

                  358 750 000,00

                  GRIEĶIJA

                  1,47

                  0,00

                  25 725 000,00

                  25 725 000,00

                  UNGĀRIJA

                  0,55

                  0,00

                  9 625 000,00

                  9 625 000,00

                  ĪRIJA

                  0,91

                  0,00

                  15 925 000,00

                  15 925 000,00

                  ITĀLIJA

                  12,86

                  0,00

                  225 050 000,00

                  225 050 000,00

                  LATVIJA

                  0,07

                  0,00

                  1 225 000,00

                  1 225 000,00

                  LIETUVA

                  0,12

                  0,00

                  2 100 000,00

                  2 100 000,00

                  LUKSEMBURGA

                  0,27

                  0,00

                  4 725 000,00

                  4 725 000,00

                  MALTA

                  0,03

                  0,00

                  525 000,00

                  525 000,00

                  NĪDERLANDE

                  4,85

                  0,00

                  84 875 000,00

                  84 875 000,00

                  POLIJA

                  1,30

                  0,00

                  22 750 000,00

                  22 750 000,00

                  PORTUGĀLE

                  1,15

                  0,00

                  20 125 000,00

                  20 125 000,00

                  RUMĀNIJA

                  0,37

                  0,00

                  6 475 000,00

                  6 475 000,00

                  SLOVĀKIJA

                  0,21

                  0,00

                  3 675 000,00

                  3 675 000,00

                  SLOVĒNIJA

                  0,18

                  0,00

                  3 150 000,00

                  3 150 000,00

                  SPĀNIJA

                  7,85

                  0,00

                  137 375 000,00

                  137 375 000,00

                  ZVIEDRIJA

                  2,74

                  0,00

                  47 950 000,00

                  47 950 000,00

                  APVIENOTĀ KARALISTE

                  14,82

                  0,00

                  259 350 000,00

                  259 350 000,00

                  KOPĀ ES-27

                  100,00

                  0,00

                  1 750 000 000,00

                  1 750 000 000,00


title: Padomes lēmums (1989. gada 13. aprīlis), kas pieņem rezolūciju Nr. 46 par konteineru atbilstību standartiem, kas noteikti preču transportēšanai ar muitas plombām

text:
Svarīgs juridisks paziņojums

|

31989D0285

Oficiālais Vēstnesis L 111 , 22/04/1989 Lpp. 0039 - 0040 Speciālizdevums somu valodā: Nodaļa 2 Sējums 7 Lpp. 0033  Speciālizdevums zviedru valodā: Nodaļa 2 Sējums 7 Lpp. 0033

		Padomes lēmums(1989. gada 13. aprīlis),kas pieņem rezolūciju Nr. 46 par konteineru atbilstību standartiem, kas noteikti preču transportēšanai ar muitas plombām(89/285/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas priekšlikumu,tā kā rezolūcijā Nr. 46, ko 1987. gada 20. novembrī pieņēmusi Ekonomikas komisijas Eiropai Ekspertu grupa par muitas jautājumiem, kas ietekmē transportu, ir iekļauti pasākumi, kas, no vienas puses, nodrošina to, ka pareizi piemēro Muitas konvenciju par starptautiskajiem preču pārvadājumiem, kam izsniegtas TIR karnešu grāmatiņas (TIR konvencija 1975. gads), un, no otras puses, ļauj novērst vai atklāt jebkādu krāpšanu, kas varētu notikt tādēļ, ka konteineri neatbilst standartiem, kas noteikti preču transportēšanai ar muitas plombām;tā kā Kopiena var pieņemt minēto rezolūciju, tai tūlīt stājoties spēkā,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināta rezolūcija Nr. 46 par konteineru atbilstību standartiem, kas noteikti preču pārvadāšanai ar muitas plombām, tai tūlīt stājoties spēkā.Rezolūcijas teksts ir pievienots šim lēmumam.2. pantsPadomes priekšsēdētājs izraugās personu, kura ir tiesīga paziņot Ekonomikas komisijas Eiropai izpildsekretāram, ka Kopiena ir pieņēmusi rezolūciju Nr. 46, tai tūlīt stājoties spēkā.Luksemburgā, 1989. gada 13. aprīlīPadomes vārdā —priekšsēdētājsP. Solbes--------------------------------------------------Pasākumi, lai nodrošinātu konteineru pastāvīgu atbilstību standartiem, kas noteikti preču transportēšanai ar muitas plombāmREZOLŪCIJA Nr. 46Pieņēmusi Ekspertu grupa par muitas jautājumiem, kas ietekmē transportu, 1987. gada 20. novembrī.EKSPERTU GRUPA PAR MUITAS JAUTĀJUMIEM, KAS IETEKMĒ TRANSPORTU,paturot prātā Muitas konvencijas par starptautiskajiem preču pārvadājumiem, kam izsniegtas TIR karneta grāmatiņas, (TIR konvencija 1975. gads) 13. un 14. pantu,ievērojot vajadzību nodrošināt pastāvīgu konteineru atbilstību standartiem, kas noteikti preču pārvadāšanai ar muitas plombām,IESAKA 1975. gada TIR konvencijas dalībvalstīm veikt šādus pasākumus, lai nodrošinātu konteineru pastāvīgu atbilstību standartiem, kas noteikti preču pārvadāšanai ar muitas plombām (1975. gada TIR konvencijas 13. un 14. pants, kā arī 7. pielikums):1. Ja konteiners ir nopietni bojāts un tāpēc vairs neatbilst standartiem, saskaņā ar kuriem tas tika apstiprināts pārvadājumam ar muitas plombu, muitas iestāde par to paziņo pusei, kas ir atbildīga par konteineru, un ļauj atbildīgajam atjaunot konteineru tādā stāvoklī, kādā tas ticis apstiprināts, ja šīs darbības iespējams paveikt ātri. Pēc atbilstīgas konteinera bojājumu novēršanas tas var turpināt ceļu ar muitas plombu. Ja konteinera bojājums netiek atbilstīgi novērsts vai ja atbildīgā puse bojājumu vēlas novērst citā valstī, kur konteiners saņēmis muitas plombu, muitas iestādei būtu jāveic viena no šādām darbībām:a) jāatsaka plombēšanu un transportēšanas atļauju, ja muitas plombu uzskata par nepieciešamu;b) jāizņem konteineru no apgrozības un jāpārkrauj tā saturu uz citu transporta līdzekli;c) jāļauj konteineru vest tālāk, ievērojot atbilstošas procedūras, kas nepieļauj nekādu konteinera satura ievešanas kontrabandas ceļā, tā zuduma vai bojājuma risku, jo tranzīta dokumentos tiek veikts ieraksts par konteinera defektu.Muitas iestādei vajadzētu likt noņemt muitas plombas apstiprinājuma plāksnīti, ja to uzskata par nepieciešamu, lai nodrošinātu, ka konteinera bojājums tiks pienācīgi novērsts.2. Ja muitas iestāde liek noņemt muitas plombas apstiprinājuma plāksnīti vai ja vairākiem konteineriem atklāts nopietns bojājums, kas tos padara neatbilstošus standartiem, saskaņā ar kuriem tie apstiprināti pārvadāšanai ar muitas plombu, muitas plombas izsniedzēju iestādi vai, attiecīgā gadījumā, muitas iestādi, kas ir atbildīga par muitas plombu, attiecīgi informē par šo faktu. Sākotnējā muitas plombas izsniedzēja iestāde būtu jāuzaicina piedalīties atkārtotā muitas plombas uzlikšanas procesā, ja tas notiek ārpus attiecīgās valsts teritorijas.Piezīme:Konteiners tiek uzskatīts par nopietni bojātu, ja:a) preces no konteinera plombētās daļas var izņemt vai tajā ievietot, neatstājot redzamas šādas rīcības pēdas vai nesabojājot muitas plombu;b) muitas plombas konteineram nevar uzlikt vienkārši un iedarbīgi;c) tam ir slēpti nodalījumi, kuros preces var paslēpt;d) vietās, kurās būtu iespējams ielikt preces, ir apgrūtināta piekļūšana muitas pārbaudes veikšanai.LŪDZ dalībvalstīm, kas ir pievienojušās 1975. gada TIR konvencijai, paziņot Eiropas Ekonomikas komisijas izpildsekretāram, ja iespējams, līdz 1988. gada 1. jūlijam, par to, vai tās ir pieņēmušas šo rezolūciju;LŪDZ izpildsekretāru izplatīt no valdībām saņemtās atbildes.--------------------------------------------------


title: Eiropas Centrālās bankas Lēmums (ES) 2016/811 (2016. gada 28. aprīlis), ar ko groza Lēmumu ECB/2014/34 par pasākumiem attiecībā uz ilgāka termiņa refinansēšanas mērķoperācijām (ECB/2016/11)

text:
                  21.5.2016

                  LV

                  Eiropas Savienības Oficiālais Vēstnesis

                  L 132/129

            EIROPAS CENTRĀLĀS BANKAS LĒMUMS (ES) 2016/811
      (2016. gada 28. aprīlis),
      ar ko groza Lēmumu ECB/2014/34 par pasākumiem attiecībā uz ilgāka termiņa refinansēšanas mērķoperācijām (ECB/2016/11)
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
      ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18.1. panta otro ievilkumu un 34.1. panta otro ievilkumu,
      ņemot vērā Eiropas Centrālās bankas 2014. gada 19. decembra Pamatnostādni (ES) 2015/510 par Eurosistēmas monetārās politikas regulējuma īstenošanu (ECB/2014/60) (1),
      tā kā:

                  (1)

                  Saskaņā ar Pamatnostādnes (ES) 2015/510 (ECB/2014/60) 1. panta 4. punktu ECB Padome jebkurā laikā var mainīt Eurosistēmas monetārās politikas operāciju īstenošanas instrumentus, prasības, kritērijus un procedūras.

                  (2)

                  Īstenojot savu uzdevumu nodrošināt cenu stabilitāti un ņemot vērā pasākumus, kuru mērķis ir monetārās politikas transmisijas mehānisma darbības uzlabošana, veicinot reālās tautsaimniecības kreditēšanu, ECB Padome 2014. gada 29. jūlijā pieņēma Lēmumu ECB/2014/34 (2). Minētajā lēmuma noteiktas vairākas ilgāka termiņa refinansēšanas mērķoperācijas (ITRMO), kuras jāveic divu gadu laikā.

                  (3)

                  Lai stiprinātu ECB stimulējošo monetārās politikas nostāju un monetārās politikas transmisiju, radot papildu stimulus banku veiktajai reālās tautsaimniecības kreditēšanai, ECB Padome 2016. gada 10. martā nolēma veikt četras jaunas ilgāka termiņa refinansēšanas mērķoperācijas (ITRMO II). Šo ITRMO II noteikumi tiks izklāstīti atsevišķā lēmumā. Lai atļautu iestādēm atmaksāt summas, kursa tās aizņēmušās ITRMO ietvaros, un aizņemties ITRMO II ietvaros, ECB Padome nolēmusi 2016. gada jūnijā ieviest brīvprātīgas atmaksas papildu iespēju attiecībā uz visām vēl neatmaksātajām ITRMO.

                  (4)

                  Tāpat ECB Padome nolēma, ka papildu pārskatu sniegšanas pienākumi neattieksies uz dalībniekiem, kas iesniedza datus, kuri tika prasīti obligātās pirmstermiņa atmaksas aprēķināšanai 2016. gada septembrī.

                  (5)

                  Lai dotu kredītiestādēm pietiekami daudz laika, kas tām nepieciešams, lai sagatavotos pirmajai ITRMO II, šim lēmumam būtu jāstājas spēkā bez liekas kavēšanās.

                  (6)

                  Tādēļ attiecīgi jāgroza Lēmums ECB/2014/34,

            IR PIEŅĒMUSI ŠO LĒMUMU.
      1. pants
      Grozījumi
      Lēmumu ECB/2014/34 groza šādi:

                  1)

                  ar šādu pantu aizstāj 6. pantu:
                  “6. pants
                  Pirmstermiņa atmaksa
                  1.   Neierobežojot 2. punktu, kad pagājuši 24 mēneši pēc katras ITRMO, dalībniekiem ir iespēja reizi pusgadā samazināt ITRMO summu vai pabeigt ITRMO summas atmaksu pirms termiņa. Pirmstermiņa atmaksas datumi sakrīt ar Eurosistēmas galveno refinansēšanas operāciju norēķinu dienu, kuru nosaka Eurosistēma.
                  2.   Dalībniekiem ir arī iespēja samazināt ITRMO summu vai pabeigt ITRMO summas atmaksu pirms termiņa datumā, kas sakrīt ar tās ITRMO dienu, kuru veic saskaņā ar Eiropas Centrālās bankas Lēmumu (ES) 2016/810 (ECB/2016/10) (*). Lai izmantotu pirmstermiņa atmaksas procedūru šajā pirmajā pirmstermiņa atmaksas dienā, dalībnieks vismaz trīs nedēļas pirms šāda pirmstermiņa atmaksas datuma informē attiecīgo NCB par to, ka tas vēlas veikt atmaksu pirmstermiņa atmaksas datumā, izmantojot pirmstermiņa atmaksas procedūru. Šāds paziņojums dalībniekam kļūst saistošs trīs nedēļas pirms tajā norādītās pirmstermiņa atmaksas dienas. Lai novērstu neskaidrības, papildu aizņemšanās kvotu, kura pieejama attiecībā uz ITRMO, ko veiks 2016. gada jūnijā, un kuru aprēķinās saskaņā ar 4. panta 3. punktu, nosaka, pamatojoties uz summām, par kurām notikusi aizņemšanās ITRMO ietvaros no 2015. gada marta, neatskaitot summas, kas atmaksātas pirmajā pirmstermiņa atmaksas datumā.
                  3.   Attiecībā uz visiem citiem atmaksas datumiem, lai izmantotu pirmstermiņa atmaksas procedūru, vismaz divas nedēļas pirms šādas pirmstermiņa atmaksas datuma dalībnieks informē attiecīgo NCB par to, ka tas vēlas veikt atmaksu pirmstermiņa atmaksas datumā, izmantojot pirmstermiņa atmaksas procedūru. Šāds paziņojums dalībniekam kļūst saistošs divas nedēļas pirms tajā norādītās pirmstermiņa atmaksas dienas.
                  4.   Ja dalībnieks līdz noteiktajam atmaksas datumam nav pilnībā vai daļēji norēķinājies par summu, kas jāmaksā saskaņā ar pirmstermiņa atmaksas procedūru, tam var tikt uzlikts naudas sods. Piemērojamo naudas sodu aprēķina saskaņā ar Eiropas Centrālās bankas Pamatnostādnes (ES) 2015/510 (ECB/2014/60) (**) VII pielikumu, un tas atbilst naudas sodam, kuru piemēro par to pienākumu neievērošanu, kas prasa adekvāti nodrošināt un veikt norēķinus par summu, kura darījuma partnerim piešķirta attiecībā uz reversajiem darījumiem monetārās politikas mērķiem. Naudas soda piemērošana neierobežo NCB tiesības izmantot saistību neizpildes gadījumam noteiktos tiesiskās aizsardzības līdzekļus, kas izklāstīti Pamatnostādnes (ES) 2015/510 (ECB/2014/60) 166. pantā.

                     (*)  Eiropas Centrālās bankas 2016. gada 28. aprīļa Lēmums (ES) 2016/810 par ilgāka termiņa refinansēšanas mērķoperāciju otro kopumu (ECB/2016/10) (OV L 132, 21.5.2016., 107. lpp.)."

                     (**)  Eiropas Centrālās bankas 2014. gada 19. decembra Pamatnostādne (ES) 2015/510 par Eurosistēmas monetārās politikas regulējuma īstenošanu (ECB/2014/60) (OV L 91, 2.4.2015., 3. lpp.).”;"

                  2)

                  ar šādiem punktiem aizstāj 7. panta 1. un 2. punktu:
                  “1.   ITRMO dalībniekiem, kuru kopējais atbilstošais neto aizdevumu apjoms laikā no 2014. gada 1. maija līdz 2016. gada 30. aprīlim ir mazāks par tiem piemērojamo etalonsummu 2016. gada 30. aprīlī, ir pilnībā jāatmaksā to sākotnējie un papildu ITRMO aizņēmumi līdz 2016. gada 28. septembrim, ja vien Eurosistēma nav noteikusi alternatīvu datumu. Tehniskie aprēķini ir noteikti I pielikumā.
                  2.   Ja dalībnieka kopējie aizņēmumi attiecībā uz tā papildu kvotu ITRMO, kas veiktas no 2015. gada marta līdz 2016. gada jūnijam, pārsniedz papildu kvotu, kas aprēķināta piešķīruma atsauces mēnesim 2016. gada aprīlī, tam līdz 2016. gada 28. septembrim jāatmaksā šāda papildu aizņemšanās pārsnieguma summa, ja vien Eurosistēma nav noteikusi alternatīvu datumu. Tehniskie aprēķini ir noteikti I pielikumā.”;

                  3)

                  lēmuma 7. panta 5. punktu aizstāj ar šādu:
                  “5.   Ja dalībnieks līdz noteiktajam atmaksas datumam nav pilnībā vai daļēji norēķinājies par summu, kas jāmaksā saskaņā ar obligātās pirmstermiņa atmaksas procedūru, tam var tikt uzlikts naudas sods. Piemērojamo naudas sodu aprēķina saskaņā ar Pamatnostādnes (ES) 2015/510 (ECB/2014/60) VII pielikumu, un tas atbilst naudas sodam, kuru piemēro par to pienākumu neievērošanu, kas prasa adekvāti nodrošināt un veikt norēķinus par summu, kura darījuma partnerim piešķirta attiecībā uz reversajiem darījumiem monetārās politikas mērķiem. Naudas soda piemērošana neierobežo NCB tiesības izmantot saistību neizpildes gadījumam noteiktos tiesiskās aizsardzības līdzekļus, kas izklāstīti Pamatnostādnes (ES) 2015/510 (ECB/2014/60) 166. pantā.”;

                  4)

                  ar šādu punktu aizstāj 8. panta 4. punktu:
                  “4.   Ja iestāde piedalās ITRM, tik ilgi, kamēr tai ir atlikušās kredīta saistības saskaņā ar ITRM, tai ir pienākums iesniegt iesniegt aizpildītus datu pārskatu paraugus saskaņā ar 1. punktu ik ceturksni līdz iesniegti visi dati, kas vajadzīgi, lai noteiktu obligātās atmaksas pienākumu saskaņā ar 7. pantu.”;

                  5)

                  ar šādu punktu aizstāj 8. panta 8. punktu:
                  “8.   Ja vien ITRMO dalībnieki nav atmaksājuši visas atlikušās summas to ITRMO ietvaros saskaņā ar 6. panta 2. punktu, ITRMO dalībniekiem ir pienākums katru gadu pārbaudīt to datu pareizību, kas sniegti saskaņā ar 1. punktu. To gada audita ietvaros var veikt ārējais revidents. Dalībnieki ārējā revidenta iesaistīšanas vietā var paredzēt veikt līdzvērtīgus pasākumus, ko apstiprina Eurosistēma. Par šīs pārbaudes rezultātiem informē dalībnieka NCB. ITRMO grupas dalības gadījumā rezultātus sniedz ITRMO grupas dalībnieku NCB. Pēc dalībnieka NCB pieprasījuma saskaņā ar šo punktu veiktās pārbaudes detalizētus rezultātus sniedz minētajai NCB, un grupas dalības gadījumā tos pēc tam sniedz ITRMO grupas dalībnieku NCB.”

            2. pants
      Stāšanās spēkā
      Šis lēmums stājas spēkā 2016. gada 3. maijā.

         Frankfurtē pie Mainas, 2016. gada 28. aprīlī

               ECB prezidents

            Mario DRAGHI

         (1)  OV L 91, 2.4.2015., 3. lpp.

         (2)  2014. gada 29. jūlija Lēmums ECB/2014/34 par pasākumiem attiecībā uz ilgāka termiņa refinansēšanas mērķoperācijām (OV L 258, 29.8.2014., 11. lpp.).


title: Padomes Lēmums (ES) 2015/1791 (2015. gada 5. oktobris), ar ko ieceļ Reģionu komitejas locekļa aizstājēju no Itālijas

text:
               7.10.2015

               LV

               Eiropas Savienības Oficiālais Vēstnesis

               L 260/27

         PADOMES LĒMUMS (ES) 2015/1791
   (2015. gada 5. oktobris),
   ar ko ieceļ Reģionu komitejas locekļa aizstājēju no Itālijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Onofrio INTRONA kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļa aizstājēja amatā tiek iecelts:

               —

                  Roberto CIAMBETTI kungs, Consigliere e Presidente del Consiglio regionale della Regione Veneto

         2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 5. oktobrī

            Padomes vārdā —

            priekšsēdētājs

         N. SCHMIT

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.


title: Padomes Lēmums (KĀDP) 2016/2231 (2016. gada 12. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

text:
               12.12.2016

               LV

               Eiropas Savienības Oficiālais Vēstnesis

               LI 336/7

         PADOMES LĒMUMS (KĀDP) 2016/2231
   (2016. gada 12. decembris),
   ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 20. decembrī pieņēma Lēmumu 2010/788/KĀDP (1).

               (2)

               2016. gada 17. oktobrī Padome pieņēma secinājumus, kuros tā pauda dziļas bažas par politisko situāciju Kongo Demokrātiskajā Republikā (KDR). Jo īpaši tā stingri nosodīja ārkārtīgas vardarbības aktus, kas 19. un 20. septembrī notika Kinšasā, un norādīja, ka minētie akti vēl vairāk ir pasliktinājuši strupceļu, kādā valsts ir nonākusi tāpēc, ka konstitūcijā noteiktajā termiņā – līdz 2016. gada 20. decembrim – nav noorganizētas prezidenta vēlēšanas.

               (3)

               Padome uzsvēra – lai dialogam un vēlēšanu norisei nodrošinātu labvēlīgu vidi, KDR valdībai ir skaidri jāapņemas nodrošināt cilvēktiesību un tiesiskuma ievērošanu un ir jāizbeidz jebkādā veidā izmantot tiesu sistēmu politiskiem mērķiem. Tā arī aicināja visus iesaistītos dalībniekus atteikties no vardarbības lietošanas.

               (4)

               Padome arī norādīja, ka ir gatava izmantot visus tās rīcībā esošos līdzekļus, tostarp ierobežojošus pasākumus pret personām, kuras ir atbildīgas par nopietniem cilvēktiesību pārkāpumiem, mudina uz vardarbību vai traucē panākt vienošanos par krīzes risinājumu mierīgā ceļā, kas respektē KDR iedzīvotāju vēlmi ievēlēt savus pārstāvjus.

               (5)

               Tādēļ būtu attiecīgi jāgroza Lēmums 2010/788/KĀDP.

               (6)

               Ir vajadzīga Savienības turpmāka rīcība, lai īstenotu dažus pasākumus,

         IR PIEŅĒMUSI ŠO LĒMUMU.
   1. pants
   Lēmumu 2010/788/KĀDP groza šādi:

               1)

               lēmuma 3. pantu aizstāj ar šādu:
               “3. pants
               1.   Ierobežojošos pasākumus, kas paredzēti 4. panta 1. punktā un 5. panta 1. un 2. punktā, piemēro personām un vienībām, ko norādījusi Sankciju komiteja, par iesaistīšanos darbībās, kas apdraud KDR mieru, stabilitāti vai drošību, vai par šādu darbību atbalstīšanu. Šādas darbības ietver:

                           a)

                           rīcību, pārkāpjot ieroču embargo un citus saistītus pasākumus, kuri minēti 1. pantā;

                           b)

                           ārzemju bruņoto grupu, kas darbojas KDR, politiskajiem un militārajiem vadītājiem, kuri kavē atbruņošanos un šīm grupām piederošo kaujinieku brīvprātīgu repatriāciju vai pārcelšanos;

                           c)

                           tādu Kongo kaujinieku grupu, tostarp to, kuras saņem atbalstu ārpus KDR, politisko un militāro vadītāju amatu ieņemšanu, kuri kavē savu kaujinieku dalību atbruņošanās, demobilizācijas un reintegrācijas procesā;

                           d)

                           bērnu iesaistīšanu vai izmantošanu bruņotā konfliktā KDR, pārkāpjot piemērojamos starptautiskos tiesību aktus;

                           e)

                           iesaistīšanos tādu darbību plānošanā, vadīšanā vai veikšanā KDR, ar kurām attiecīgā gadījumā tiek pārkāptas cilvēktiesības vai starptautiskās humanitārās tiesības, tostarp pret civiliedzīvotājiem vērstās darbībās, ietverot nogalināšanu un sakropļošanu, izvarošanu un citu seksuālo vardarbību, nolaupīšanu, piespiedu pārvietošanu un uzbrukumus skolām un slimnīcām;

                           f)

                           piekļuves humānajai palīdzībai vai humānās palīdzības sniegšanai KDR traucēšanu;

                           g)

                           tādu personu vai vienību, tostarp bruņotu grupu vai noziedzīgu tīklu atbalstīšanu, kuras iesaistītas destabilizējošās darbībās KDR, ar dabas resursu, tostarp zelta vai savvaļas dzīvnieku, vai savvaļas dzīvnieku produktu, nelikumīgu izmantošanu vai tirdzniecību;

                           h)

                           rīcību norādītas personas vai vienības labā vai vadībā, vai rīcību tādas vienības labā vai vadībā, kam pieder vai kas kontrolē norādītu personu vai vienību;

                           i)

                           pret MONUSCO miera uzturēšanas spēkiem vai Apvienoto Nāciju Organizācijas personālu vērstu uzbrukumu plānošanu, vadīšanu, finansēšanu vai līdzdalību tajos;

                           j)

                           finansiāla, materiāla vai tehniska atbalsta vai preču vai pakalpojumu sniegšanu norādītai personai vai vienībai.

                     Attiecīgās personas un vienības, uz kurām attiecas šis pants, ir uzskaitītas I pielikumā.
               2.   Ierobežojošos pasākumus, kas paredzēti 4. panta 1. punktā un 5. panta 1. un 2. punktā, piemēro personām un vienībām:

                           a)

                           kas virzībai uz vēlēšanām KDR kavē panākt vienprātīgu un miermīlīgu risinājumu, tostarp veicot vardarbības aktus, represijas vai kūdot uz vardarbību, vai graujot tiesiskumu;

                           b)

                           kas iesaistītas tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR;

                           c)

                           kas ir saistītas ar personām un vienībām, kas minētas a) un b) apakšpunktā;

                     kā uzskaitīts II pielikumā.”;

               2)

               lēmuma 4. pantu aizstāj ar šādu:
               “4. pants
               1.   Dalībvalstis veic visus vajadzīgos pasākumus, lai novērstu, ka to teritorijās iebrauc vai to teritorijas šķērso personas, kas minētas 3. pantā.
               2.   Šā panta 1. punkts neliek dalībvalstij aizliegt saviem valstspiederīgajiem ieceļot tās teritorijā.
               3.   Šā panta 1. punktu nepiemēro personām, kas minētas 3. panta 1. punktā, ja:

                           a)

                           Sankciju komiteja, iepriekš izskatot katru gadījumu atsevišķi, nosaka, ka šādu ieceļošanu vai tranzītu veic humanitāru vajadzību dēļ, tostarp reliģisku pienākumu dēļ;

                           b)

                           Sankciju komiteja nolemj, ka ar izņēmumu sekmētu attiecīgo ANO Drošības padomes rezolūciju mērķus, proti, mieru un nacionālo izlīgumu KDR, kā arī stabilitāti reģionā;

                           c)

                           Sankciju komiteja, iepriekš izskatot katru gadījumu atsevišķi, atļauj personu tranzītu, ja tās atgriežas savas valstspiederības valsts teritorijā vai ja tās piedalās centienos saukt pie atbildības vainīgos par smagiem cilvēktiesību vai starptautisko humanitāro tiesību pārkāpumiem; vai

                           d)

                           ja šāda ieceļošana vai tranzīts ir nepieciešams tiesas procesa izpildei.

                     Gadījumos, ja saskaņā ar šo punktu dalībvalsts ļauj savā teritorijā ieceļot vai to tranzītā šķērsot Sankciju komitejas norādītajām personām, atļauja attiecas tikai uz to mērķi, kam atļauja piešķirta, un to var izmantot tikai tās personas, uz kurām tā attiecas.
               4.   Šā panta 1. punkts neskar 3. panta 2. punktā minētās personas, ja kādai dalībvalstij kādas saistības ir uzliktas ar starptautiskām tiesībām, konkrēti:

                           a)

                           kā starptautiskas starpvaldību organizācijas uzņēmējvalstij;

                           b)

                           kā uzņēmējvalstij, kurā tiek rīkota starptautiska konference, ko sasauc Apvienoto Nāciju Organizācija vai kas notiek tās aizbildnībā;

                           c)

                           saskaņā ar daudzpusēju nolīgumu, ar ko piešķir privilēģijas un imunitāti; vai

                           d)

                           saskaņā ar 1929. gada Samierināšanās līgumu (Laterāna pakts), ko noslēdzis Svētais Krēsls (Vatikāna Pilsētvalsts) un Itālija.

                     5.   Šā panta 4. punktu uzskata par piemērojamu arī tad, ja kāda dalībvalsts ir Eiropas Drošības un sadarbības organizācijas (EDSO) uzņēmējvalsts.
               6.   Kad dalībvalsts piešķir izņēmumu saskaņā ar 4. vai 5. punktu, tā par to pienācīgi informē Padomi.
               7.   Attiecībā uz 3. panta 2. punktā minētajām personām dalībvalstis var piešķirt izņēmumus no šā panta 1. punktā noteiktajiem pasākumiem, ja ceļošana ir attaisnojama steidzamas humanitāras vajadzības dēļ vai tā tiek veikta, lai apmeklētu starpvaldību sanāksmes un sanāksmes, kuras atbalsta vai rīko Eiropas Savienība vai kuras rīko dalībvalsts, kas ir EDSO prezidentvalsts, ja tajās norisinās politisks dialogs, ar ko tieši atbalsta ierobežojošo pasākumu politiskos mērķus, tostarp demokrātiju, cilvēktiesības un tiesiskumu KDR.
               8.   Dalībvalsts, kas vēlas piešķirt 7. punktā minētos izņēmumus, rakstveidā paziņo Padomei. Izņēmumu uzskata par piešķirtu, ja vien viens vai vairāki Padomes locekļi rakstiski neiebilst divās darba dienās no dienas, kad saņemts paziņojums par ierosināto izņēmumu. Ja viens vai vairāki Padomes locekļi iebilst, Padome ar kvalificētu balsu vairākumu var pieņemt lēmumu piešķirt ierosināto izņēmumu.
               9.   Gadījumos, kad dalībvalsts, ievērojot 4., 5., 6., 7. vai 8. punktu, atļauj II pielikumā uzskaitītajām personām ieceļot tajā vai šķērsot tās teritoriju, atļauju piešķir tikai tādām nolūkam, kādam tā ir paredzēta, un tikai tām personām, uz kurām tā attiecas.”;

               3)

               lēmuma 5. pantu aizstāj ar šādu:
               “5. pants
               1.   Iesaldē visus līdzekļus, citus finanšu aktīvus un saimnieciskus resursus, kas tieši vai netieši pieder 3. pantā minētajām personām vai vienībām vai ko tās tieši vai netieši kontrolē, vai kas pieder vienībām, kuras ir tieši vai netieši pakļautas šādām personām vai jebkurai personai vai vienībai, kura rīkojas šādu personu vārdā vai vadībā, kā norādīts I un II pielikumā.
               2.   Nekādus līdzekļus, citus finanšu aktīvus vai saimnieciskus resursus nedara tieši vai netieši pieejamus 1. punktā minētajām personām un vienībām vai to interesēs.
               3.   Attiecībā uz 3. panta 1. punktā minētajām personām un vienībām dalībvalstis var pieļaut izņēmumus saistībā ar 1. un 2. punktā minētajiem pasākumiem attiecībā uz līdzekļiem, citiem finanšu aktīviem un saimnieciskajiem resursiem, ja:

                           a)

                           tie nepieciešami, lai segtu pamatizdevumus, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

                           b)

                           tie paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

                           c)

                           tie paredzēti vienīgi nodevu maksājumiem vai pakalpojumu maksājumiem par iesaldēto līdzekļu vai citu finanšu aktīvu un saimniecisko resursu pastāvīgu turēšanu un saglabāšanu atbilstīgi attiecīgās valsts tiesību aktiem;

                           d)

                           tie ir vajadzīgi ārkārtas izdevumiem pēc tam, kad attiecīgā dalībvalsts ir nosūtījusi paziņojumu Sankciju komitejai un Sankciju komiteja to ir apstiprinājusi; vai

                           e)

                           uz tiem attiecas tiesas, administratīvs vai šķīrējtiesas noteikts apgrūtinājums vai spriedums; tādā gadījumā šos līdzekļus, citus finanšu aktīvus un saimnieciskos resursus var izmantot, lai apmierinātu šādu apgrūtinājumu vai spriedumu, ar noteikumu, ka minētais apgrūtinājums vai spriedums ir stājies spēkā, pirms Sankciju komiteja noteikusi attiecīgo personu vai vienību, un ka tas nav par labu 3. pantā minētai personai vai vienībai, pēc tam, kad attiecīgā dalībvalsts par to ir paziņojusi Sankciju komitejai.

                     4.   Šā panta 3. punkta a), b) un c) apakšpunktā minētos izņēmumus var izdarīt pēc tam, kad attiecīgā dalībvalsts ir nosūtījusi Sankciju komitejai paziņojumu par nodomu vajadzības gadījumā atļaut pieeju šādiem līdzekļiem, citiem finanšu aktīviem un saimnieciskajiem resursiem, ja Sankciju komiteja četru darbdienu laikā pēc šāda paziņojuma nav pieņēmusi pretēju lēmumu.
               5.   Attiecībā uz 3. panta 2. punktā minētajām personām un vienībām dalībvalsts kompetentā iestāde var atļaut atbrīvot noteiktus iesaldētos līdzekļus vai saimnieciskos resursus vai tos darīt pieejamus ar tādiem nosacījumiem, kādus tā uzskata par atbilstīgiem, ja tā ir konstatējusi, ka attiecīgie līdzekļi vai saimnieciskie resursi ir:

                           a)

                           vajadzīgi, lai nodrošinātu attiecīgo personu un vienību un šādu fizisku personu apgādājamo ģimenes locekļu pamatvajadzības, tostarp maksājumus par pārtiku, īri vai hipotēku, medikamentiem un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

                           b)

                           paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

                           c)

                           paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parastu turēšanu vai pārvaldību; vai

                           d)

                           vajadzīgi ārkārtas izdevumiem, ar noteikumu, ka kompetentā iestāde pārējo dalībvalstu kompetentajām iestādēm un Komisijai vismaz divas nedēļas pirms atļaujas piešķiršanas ir paziņojusi pamatojumu, kāpēc tā uzskata, ka būtu jāpiešķir īpaša atļauja.

                     Attiecīgā dalībvalsts informē pārējās dalībvalstis un Komisiju par visām atļaujām, kas piešķirtas saskaņā ar šo punktu.
               6.   Atkāpjoties no 1. un 2. punkta, dalībvalstu kompetentās iestādes var atļaut II pielikumā uzskaitīto personu un vienību atsevišķu iesaldēto līdzekļu vai saimniecisko resursu atbrīvošanu, ar noteikumu, ka ir izpildīti šādi nosacījumi:

                           a)

                           uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad persona vai vienība tika iekļauta II pielikumā minētajā sarakstā, vai pirms vai pēc minētās dienas Savienībā pieņemts tiesas vai administratīvs nolēmums vai attiecīgajā dalībvalstī izpildāms tiesas nolēmums;

                           b)

                           līdzekļus vai saimnieciskos resursus izmantos vienīgi, lai izpildītu prasījumus, kas nodrošināti ar šādu nolēmumu vai kas atzīti par pamatotiem ar šādu nolēmumu, ievērojot ierobežojumus, kas noteikti piemērojamajos normatīvajos aktos, kuri reglamentē tiesības, kas ir personām, kurām ir šādi prasījumi;

                           c)

                           nolēmums nav pieņemts kādas I vai II pielikumā uzskaitītas personas vai vienības interesēs; un

                           d)

                           nolēmuma atzīšana nav pretrunā attiecīgās dalībvalsts sabiedriskajai kārtībai.

                     Attiecīgā dalībvalsts informē pārējās dalībvalstis un Komisiju par visām atļaujām, kas piešķirtas saskaņā ar šo punktu.
               7.   Attiecībā uz II pielikumā uzskaitītajām personām un vienībām var izdarīt izņēmumus arī attiecībā uz līdzekļiem un saimnieciskajiem resursiem, kuru piešķiršana ir vajadzīga humāniem mērķiem, piemēram, lai sniegtu palīdzību vai atvieglotu palīdzības sniegšanu, tostarp lai piegādātu medikamentus,pārtiku vai humānās palīdzības darbinieku un saistītas palīdzības piegādi, vai evakuāciju no KDR.
               8.   Ar 1. un 2. punktu neierobežo to, ka II pielikumā uzskaitīta persona vai vienība veic maksājumus saskaņā ar līgumu, kas stājies spēkā pirms dienas, kad šī persona vai vienība uzskaitīta minētajā pielikumā, ar noteikumu, ka attiecīgā dalībvalsts ir secinājusi, ka maksājumu tieši vai netieši nesaņem I vai II pielikumā uzskaitīta persona vai vienība.
               9.   Šā panta 2. punktu nepiemēro iesaldētu kontu papildināšanai ar:

                           a)

                           procentu ienākumiem vai citiem ieņēmumiem no minētajiem kontiem;

                           b)

                           maksājumiem, kuri paredzēti līgumos, nolīgumos vai saistībās, kas noslēgtas vai kas radušās pirms dienas, kad uz minētajiem kontiem tika attiecināti ierobežojoši pasākumi; vai

                           c)

                           maksājumiem, kuri tiesas, administratīvos vai šķīrējtiesas nolēmumos, kas pieņemti Savienībā vai ir izpildāmi attiecīgajā dalībvalstī, paredzēti 3. panta 2. punktā minētajām personām un vienībām,

                     ar noteikumu, ka visiem šādiem procentu ienākumiem, citiem ieņēmumiem un maksājumiem turpina piemērot 1. punktu.”;

               4)

               lēmuma 6. pantu aizstāj ar šādu:
               “6. pants
               1.   Padome pieņem grozījumus I pielikumā iekļautajā sarakstā, pamatojoties uz ANO Drošības padomes vai Sankciju komitejas noteikto.
               2.   Padome pēc kādas dalībvalsts vai Savienības Augstā pārstāvja ārlietās un drošības politikas jautājumos priekšlikuma izveido un groza II pielikumā iekļauto sarakstu.”;

               5)

               lēmuma 7. pantu aizstāj ar šādu:
               “7. pants
               1.   Ja ANO Drošības padome vai Sankciju komiteja sarakstā iekļauj kādu personu vai vienību, Padome šādu personu vai vienību iekļauj I pielikumā. Padome savu lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust apsvērumus.
               2.   Padome 6. panta 2. punktā minēto lēmumu, tostarp pamatojumu iekļaušanai sarakstā, paziņo attiecīgajai personai vai vienībai tieši, ja adrese ir zināma, vai publicējot paziņojumu, dodot šādai personai vai vienībai iespēju paust apsvērumus.
               3.   Ja ir iesniegti apsvērumi vai ja ir iesniegti jauni, būtiski pierādījumi, Padome pārskata savu lēmumu un attiecīgi informē attiecīgo personu vai vienību.”;

               6)

               lēmuma 8. pantu aizstāj ar šādu:
               “8. pants
               1.   I pielikumā ir ietverts ANO Drošības padomes vai Sankciju komitejas sniegtais pamatojums personu un vienību iekļaušanai sarakstā.
               2.   I pielikumā arī iekļauj, ja iespējams, ANO Drošības padomes vai Sankciju komitejas sniegtu informāciju, kas nepieciešama, lai identificētu attiecīgās personas vai vienības. Attiecībā uz personām šāda informācija var saturēt vārdus, tostarp pieņemtos vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu. I pielikumā ietver arī datumu, kad ANO Drošības padome vai Sankciju komiteja tās ir iekļāvusi sarakstā.
               3.   II pielikumā ietver pamatojumu tajā uzskaitīto personu un vienību iekļaušanai sarakstā.
               4.   II pielikumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama. Attiecībā uz fiziskām personām šāda informācija var saturēt vārdus, tostarp pieņemtos vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā zināma, un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un darījumdarbības vietu.”;

               7)

               lēmuma 9. pantu aizstāj ar šādu:
               “9. pants
               1.   Šo lēmumu vajadzības gadījumā pārskata, groza vai atceļ, jo īpaši ņemot vērā atbilstīgus ANO Drošības padomes lēmumus.
               2.   Pasākumus, kas minēti 3. panta 2. punktā, piemēro līdz 2017. gada 12. decembrim. Tos attiecīgi atjauno vai groza, ja Padome uzskata, ka to mērķi nav sasniegti.”;

               8)

               Lēmuma 2010/788/KĀDP pielikumu pārsauc par I pielikumu un minētā pielikuma virsrakstus aizstāj ar šādiem: “a) Lēmuma 3. panta 1. punktā minēto personu saraksts” un “b) Lēmuma 3. panta 1. punktā minēto vienību saraksts”.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2016. gada 12. decembrī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (OV L 336, 21.12.2010., 30. lpp.).

      PIELIKUMS
      Pievieno šādu pielikumu:

            “II PIELIKUMS
            LĒMUMA 3. PANTA 2. PUNKTĀ MINĒTO PERSONU UN VIENĪBU SARAKSTS
            A.   PERSONAS

                        Vārds, uzvārds

                        Identifikācijas informācija

                        Iekļaušanas pamatojums

                        Sarakstā iekļaušanas datums

                        1.

                        Ilunga Kampete

                        jeb Gaston Hughes Ilunga Kampete; jeb Hugues Raston Ilunga Kampete.
                        Dzimis 24.11.1964. Lubumbashi, militārās ID apliecības numurs: 1-64-86-22311-29. KDR valstspiederīgais.

                           Ilunga Kampete kā Republikas gvardes (GR) komandieris bija atbildīgs par GR nodaļu izvietošanu uz vietas un bija iesaistīts nesamērīga spēka lietošanā un vardarbīgā apspiešanā 2016. gada septembrī Kinšasā. Šajā kapacitātē Ilunga Kampete bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR.

                        12.12.2016.

                        2.

                        Gabriel Amisi Kumba

                        jeb Gabriel Amisi Nkumba; jeb “Tango Fort”; jeb “Tango Four”.
                        Dzimis 28.5.1964. Malela, militārās ID apliecības numurs: 1-64-87-77512-30. KDR valstspiederīgais.

                        Kongo armijas (FARDC) 1. aizsardzības zonas komandieris, kura spēki piedalījās nesamērīga spēka lietošanā un vardarbīgā apspiešanā 2016. gada septembrī Kinšasā. Šajā kapacitātē Gabriel Amisi Kumba bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR.

                        12.12.2016.

                        3.

                        Ferdinand Ilunga Luyoyo

                        Dzimis 8.3.1973. Lubumbashi.
                        Pase nr.: OB0260335 (derīga no 15.4.2011. līdz 14.4.2016.). KDR valstspiederīgais.

                        Kā Kongo valsts policijas (PNC) nemieru novēršanas struktūras Légion Nationale d'Intervention komandieris Ferdinand Ilunga Luyoyo bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā kapacitātē Ferdinand Ilunga Luyoyo bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR.

                        12.12.2016.

                        4.

                        Celestin Kanyama

                        jeb Kanyama Tshisiku Celestin; jeb Kanyama Celestin Cishiku Antoine, jeb Kanyama Cishiku Bilolo Célestin, jeb Esprit de mort

                        Dzimis 4.10.1960. Kananga. KDR valstspiederīgais. Pases Nr.: OB0637580 (derīga no 20.5.2014. līdz 19.5.2019.).
                        Viņam bija piešķirta Šengenas vīza Nr.°011518403; izdota 2.7.2016.

                        Kā Kinšasas policijas komisārs (PNC) Celestin Kanyama bija atbildīgs par nesamērīgu spēka lietošanu un vardarbīgu apspiešanu 2016. gada septembrī Kinšasā. Šajā kapacitātē Celestin Kanyama bija arī iesaistīts tādu darbību plānošanā, vadīšanā vai veikšanā, kas ir smagi cilvēktiesību pārkāpumi vai cilvēktiesību ļaunprātīga izmantošana KDR.

                        12.12.2016.

                        5.

                        John Numbi

                        jeb John Numbi Banza Tambo; jeb John Numbi Banza Ntambo; jeb Tambo Numbi

                        Dzimis 16.8.1962. Jadotville-Likasi-Kolwezi. KDR valstspiederīgais.

                        Bijušais Kongo valsts policijas (PNC) ģenerālinspektors John Numbi joprojām ir ietekmīga persona, kas jo īpaši bija iesaistīts vardarbīgas iebiedēšanas kampaņā 2016. gada marta gubernatora vēlēšanās četrās KDR provincēs, un kas šajā sakarā ir atbildīgs par vienprātīga un miermīlīga risinājuma virzībai uz vēlēšanām KDR kavēšanu.

                        12.12.2016.

                        6.

                        Roger Kibelisa

                        jeb Roger Kibelisa Ngambaswi

                        KDR valstspiederīgais.

                        Kā valsts izlūkošanas dienesta (ANR) iekšējo lietu direktors Roger Kibelisa ir iesaistīts iebiedēšanas kampaņā, ko ANR ierēdņi izvērš pret opozīcijas dalībniekiem, tostarp veicot patvaļīgus arestus un aizturēšanas. Roger Kibelisa tādēļ ir grāvis tiesiskumu un kavējis vienprātīgu un miermīlīgu risinājuma virzību uz vēlēšanām KDR.

                        12.12.2016.

                        7.

                        Delphin Kaimbi

                        jeb Delphin Kahimbi Kasagwe; jeb Delphin Kayimbi Demba Kasangwe; jeb Delphin Kahimbi Kasangwe; jeb Delphin Kahimbi Demba Kasangwe; jeb Delphin Kasagwe Kahimbi

                        Dzimis 15.1.1969. (vai arī 15.7.1969.) Kiniezire/Goma. KDR valstspiederīgais. Diplomātiskā pase Nr.: DB0006669 (derīga no 13.11.2013. līdz 12.11.2018.).

                        Militārās izlūkošanas struktūras (bijusī DEMIAP) vadītājs, valsts operāciju centra, komandas un kontroles struktūra, kas ir atbildīga par patvaļīgiem arestiem un vardarbīgu apspiešanu Kinšasā 2016. gada septembrī, un atbildīgs par spēkiem, kuri piedalījās iebiedēšanā un patvaļīgu arestu veikšanā, kas kavē vienprātīgu un miermīlīgu risinājuma virzību uz vēlēšanām KDR.

                        12.12.2016.

                  B.   VIENĪBAS”.


title: Komisijas Lēmums ( 2010. gada 10. augusts ), ar ko izveido pasta pakalpojumu Eiropas regulatoru grupu  Dokuments attiecas uz EEZ

text:
               11.8.2010

               LV

               Eiropas Savienības Oficiālais Vēstnesis

               C 217/7

         KOMISIJAS LĒMUMS
   (2010. gada 10. augusts),
   ar ko izveido pasta pakalpojumu Eiropas regulatoru grupu
   (Dokuments attiecas uz EEZ)
   2010/C 217/07
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Eiropas Parlamenta un Padomes 1997. gada 15. decembra Direktīvā 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai paredzēts tiesiskais regulējums attiecībā uz nosacījumiem, kas reglamentē pasta pakalpojumu sniegšanu Eiropas Savienībā un pasta pakalpojumu iekšējā tirgus izveidošanu.

               (2)

               Direktīvā 97/67/EK noteikts, ka, lai veiktu minētajā direktīvā paredzētos regulatīvos uzdevumus, dalībvalstīm jānorīko viena vai vairākas pasta nozares regulatīvās iestādes. Šīm valsts regulatīvajām iestādēm jābūt juridiski nošķirtām un funkcionāli neatkarīgām no dalībvalstu pasta operatoriem. Dalībvalstīm, kas saglabā pasta pakalpojumu sniedzējus savā īpašumā vai kontrolē, jānodrošina arī regulatīvo funkciju faktiska nošķiršana no darbībām, kas ir saistītas ar īpašumtiesībām vai kontroli.

               (3)

               Valsts regulatīvo iestāžu pienākumi un uzdevumi dažādās dalībvalstīs ievērojami atšķiras.

               (4)

               Direktīvā 97/67/EK atsevišķās jomās pieļauts elastīgums, kas ļauj kopīgos noteikumus piemērot, ņemot vērā valsts apstākļus. Lai panāktu pasta pakalpojumu iekšējā tirgus veiksmīgu attīstību, ir būtiski visās dalībvalstīs konsekventi piemērot attiecīgos noteikumus.

               (5)

               Tāpēc ir jāizveido grupa, kuras sastāvā ir pasta pakalpojumu jomas valsts regulatīvās iestādes, un jānosaka tās uzdevumi un struktūra.

               (6)

               Grupai jādarbojas kā risinājumu meklēšanas un diskusiju struktūrai un jākonsultē Komisija pasta pakalpojumu jomā. Tai jāsekmē apspriedes, koordinācija un sadarbība starp dalībvalstu neatkarīgajām regulatīvajām iestādēm, kā arī starp šīm iestādēm un Komisiju ar mērķi konsolidēt pasta pakalpojumu iekšējo tirgu un visās dalībvalstīs nodrošināt Direktīvas 97/67/EK konsekventu īstenošanu.

               (7)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom (1) pielikumā, ir jāparedz noteikumi par to, kā grupas locekļi drīkst izpaust informāciju.

               (8)

               Grupas locekļu personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2),

         IR NOLĒMUSI ŠĀDI.
   1. pants
   Priekšmets
   Ar šo tiek izveidota Eiropas regulatoru grupa pasta pakalpojumu jomā, turpmāk tekstā “grupa”.
   2. pants
   Uzdevumi
   Grupas uzdevumi ir šādi:

               a)

               konsultēt Komisiju un sniegt tai atbalstu pasta pakalpojumu iekšējā tirgus konsolidēšanā;

               b)

               konsultēt Komisiju un sniegt tai atbalstu visos ar pasta pakalpojumiem saistītajos jautājumos, kas ir tās kompetencē;

               c)

               konsultēt Komisiju un sniegt tai atbalstu pasta pakalpojumu iekšējā tirgus pilnveidošanā un pasta pakalpojumu tiesiskā regulējuma noteikumu konsekventas piemērošanas nodrošināšanā visās dalībvalstīs;

               d)

               vienojoties ar Komisiju, plaši un ekspertu darba agrīnā posmā atklāti un pārredzami apspriesties ar tirgus dalībniekiem, patērētājiem un tiešajiem lietotājiem.

         3. pants
   Locekļi
   1.   Grupas sastāvā ir pasta pakalpojumu valsts regulatīvās iestādes. Tās pārstāv pielikumā uzskaitīto iestāžu vadītāji vai, izņēmuma gadījumos, citi šo iestāžu pārstāvji. Katrai dalībvalstij ir viens pārstāvis.
   2.   Valsts iestāžu nosaukumus publicē Komisijas ekspertu grupu reģistrā.
   4. pants
   Darbība
   1.   Grupa ievēl priekšsēdētāju no savu locekļu vidus. Priekšsēdētājs, vienojoties ar Komisiju, sasauc grupas sanāksmes.
   2.   Vienojoties ar Komisijas dienestiem, var izveidot apakšgrupas īpašu jautājumu izskatīšanai atbilstoši grupas izstrādātajam darba uzdevumam.
   3.   Eiropas Ekonomikas zonas (EEZ) valstu, kuras nav ES dalībvalstis, un Eiropas Savienības kandidātvalstu pasta nozares neatkarīgajām valsts regulatīvajām iestādēm ir novērotāja statuss, un tām jābūt pārstāvētām atbilstīgā līmenī. Vienojoties ar Komisijas pārstāvi, grupa var ad hoc pieaicināt piedalīties sanāksmēs citus ekspertus un novērotājus.
   4.   Uz ekspertu grupu locekļiem un pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un noteikti Komisijas Lēmuma 2001/844/EK, EOTK, Euratom pielikumā. Ja viņi neievēro šīs saistības, Komisija var veikt visus attiecīgos pasākumus.
   5.   Darba grupas un tās apakšgrupu sanāksmes parasti notiek Komisijas telpās saskaņā ar Komisijas noteiktu kārtību un grafiku. Sekretariāta pakalpojumus nodrošina Komisija. Grupas un tās apakšgrupu sanāksmēs var piedalīties citi ieinteresēti Komisijas ierēdņi.
   6.   Grupa pieņem reglamentu, pamatojoties uz Komisijas pieņemto standarta reglamentu (3).
   5. pants
   Sanāksmju izdevumi
   1.   Ar grupas darbu saistītos ceļa izdevumus un vajadzības gadījumā uzturēšanās izdevumus locekļiem, ekspertiem un novērotājiem Komisija atlīdzina saskaņā ar Komisijas noteikumiem par kompensācijām pieaicinātajiem ekspertiem.
   2.   Locekļi, eksperti un novērotāji nesaņem atlīdzību par sniegtajiem pakalpojumiem.
   3.   Sanāksmju izdevumus atlīdzina no gada budžeta, ko grupai piešķīruši atbildīgie Komisijas dienesti.
   6. pants
   Gada pārskats
   Grupa ik gadu iesniedz Komisijai savas darbības pārskatu.
   7. pants
   Piemērojamība
   1.   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   2.   Grupa savus pienākumus sāk pildīt dienā, kad stājas spēkā šis lēmums.

      Briselē, 2010. gada 10. augustā

            Komisijas vārdā –

            priekšsēdētājs

         José Manuel BARROSO

      (1)  OV L 317, 3.12.2001., 1. lpp.

      (2)  OV L 8, 12.1.2001., 1. lpp.

      (3)  Standarta reglamentu sk. dokumenta SEC(2005) 1004 III pielikumā.

      PIELIKUMS

         Pasta pakalpojumu Eiropas regulatoru grupas locekļu saraksts

                  Valsts

                  Valsts regulatīvā iestāde

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Saskaņā ar Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138) 37. panta 2. punkta h) apakšpunktu jāizveido neatkarīga valsts pārvaldes iestāde.

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)